Hlina, Alojz, poslanec NR SR (2015-03-10):
Vážený pán predsedajúci, vážené kolegyne, kolegovia, keď som, a to už je cez dvadsať rokov, začal chodiť do Číny, tak ma išlo urvať, prepytujem tento výraz, z toho, jak nevedeli stáť v rade, hej a vravím si, jak sa dá riadiť táto krajina, keď neexistuje poriadok v tom, že ako stáť v rade? Naozaj to bolo zúfalé, ja som si trhal vlasy. A teraz som bol cez víkend tam, minulý týždeň a nielen teraz, už dávno sa to naučili. Proste dá sa to naučiť. Dá sa naučiť v určitej kultúre, že sa naučíte aj stáť v rade, naučíte sa byť korektní, naučíte sa byť slušní. Nechcem povedať, že u nás to nehrozí, ale pokúsim sa povedať niečo iné. Zazneli tu príspevky plné pokrytectva, ohromného, obludného až pokrytectva a ja vám na konci poviem, že čo skúsim spraviť, aký pokus. Nám to raz vyšlo. Taký pokus, že koľko poslancov pôjde na, ja už neviem, kde sa to ani chodí na tie vyšetrenia a bude tam v tom rade stáť. Ja si normálne, ja vám poviem, že ako sa k tomu dopracujeme, ako oni tu všetci hovorili, že to je úplne najnormálnejšia vec, že ísť a čakať v rade. Respektíve, teraz máme zadné dvierka, hovoríme, že existuje možnosť prednostného sa telefonického objednania, na konci poviem, že ako skúsime na toto, proste si to prepotvrdiť, či to aj v praxi bude fungovať, lebo v praxi to bude fungovať tak. Ak to doteraz fungovalo aspoň tak, že pánko v kravate alebo nejaký poslanec, aj zo SMER-u, alebo aj od nás, niekde prišiel a nečakal, tak niekto mohol povedať, aspoň, ja neviem, ani koľko tie poplatky boli, ale aspoň niečo, niekde nejaký poplatok pristál. Teraz nebude z toho nič, iba o to viac, lebo tá babka, ktorá tam sedela, si povedala dobre, predbehol ma, ale aspoň má nemocnica, ten lekár o nejakých pár euro viac. Malo to, možno dá vymaľovať ambulanciu, ja neviem, teraz ho, pôjde do vývrtky, lebo povie, z toho už nič nie je. Lebo to bude stále tak fungovať, že niekto čakať bude a niekto čakať nebude. Nenahovárajme si, budeme to volať prednostné manažovanie pacienta, ktoré bude prebiehať takým tajomným spôsobom, ktorému nikto nebude rozumieť. Na konci poviem, že ako skúsime vycizelovať, že koľko z príspevkov, ktoré zazneli bolo korektných a koľko bolo úplne pokryteckých, ktorí tu hovorili ako najväčší boľševici, ja neviem, deň po februári, revolúcii v Rusku, ako sme si všetci rovní a rovnejší, ale zajtra pôjdu k lekárovi a nebudú stáť ani päť minút v tom rade, lebo oni tam nebudú s Rómami v ambulancii stáť. Viete, nebude tam stáť, ani päť minút tam nebude stáť, ale bude hovoriť, že to je teda cez prednostné objednávanie. A vypočuli sme si, povieme, ale to je presne ten niekoho svet. Viete, to je svet pána Čisláka, ktorý povie, že cétečko v zásade nebola kauza, že cétečko, to bola len obchodná operácia, ktorá sa javila ako kauza a rozdiel, ktorý tam bol, vlastne nebol, to bolo pseudo. Malý výpočet som si dovolil urobiť, ako je minimálka 380, tak ten cenový rozdiel je 2 600 mesiacov, pán Čislák, nepočúva ma, ale tak len, keď možno by to k nemu došlo, 2 600 mesiacov je dosť v živote človeka, no v zásade môžeme povedať, že sa ich nedožije. To by musel mať ako Matuzalem, som to vypočítal, 216 rokov. Čiže toto je ich svet. Pre nich milión euro nie je peniaz. Pre nich, oni ten systém nastavili tak hnilobne, aby sa proste v tom bordeli dobre darilo tomu, aby sa strácali veci, aby sa len potom prišlo a povedalo, zdravotníctvo treba znova oddlžiť, nemocnice, znova 150 mil. Všetci uznanlivo prikývnu, že áno, lebo je to zdravotníctvo. A pritom to vôbec nemusí tak byť. Ale asi to tak má byť, keď minister povie, že milión eur je pseudokauza, že to nebolo kauzou. Proste zľahčiť milión euro, ja neviem, že, no ale podujal sa na to, ja len pozdravujem šičky do Svidníka prípadne. Viete, že niekde, ktorí teda tí ľudia žijú, ako žijú. Žije sa ťažko. Niekomu nie. Prosím vás pekne. Ono to naozaj môže súvisieť, a to, čo povedal pán Mihal. A ja som rozmýšľal nad jednou vecou, že neviem, či sú tak chytrí, alebo sú tak blbí, ale napríklad jedna okolnosť môže byť. Ak teraz niekto povie, že dá zadarmo vlaky, tak tým, že čo nastalo, to preťaženie a neviem čo, a koženkové vagóny, neviem čo, tak RegioJet, všimli ste, RegioJet ako vyskočil? Proste áno, iný operátor, proste na tomto rozhodnutí zarobil. Mení sa zákaznícke správanie tých zákazníkov, ktorí vytvárajú to, že tá železnica vôbec funguje, to znamená, platia za lístky, lebo zadarmo by sa vozil každý. To znamená, že ten užívateľský návyk nejakého cestovateľa sa mení vzhľadom na určité okolnosti, prechádza do RegioJetu, oni sú radi, proste nepriamo sú tam vypudení, po určitom roku zistíme, že nevládzeme už vlaky robiť zadarmo, zrušíme vlaky zadarmo, ale myslíte si, že ten spotrebiteľ, užívateľ, ktorý už si teraz znova zvykol na toho nového pratra, sa vráti? Nevráti. Zostane tam. To znamená, je to veľmi sofistikovaný systém, normálne položiť železnice. A to môže byť to, čo povedal pán Mihál. Pod rúškom boľševizmu normálne 1917 dva dni po výstrele na Auróre povedia, že ako oni chcú zabezpečiť, že všetci sme si rovní, aj s pani Vaľovou. Ja by som sa šiel pozrieť, pani Vaľová, ako vy čakáte u ortopéda. Ja sa pôjdem na to pozrieť a na konci vám poviem, aký systém som vymyslel na to, aby som zistil, koľko v Humennom čakáte u lekára, aj pán Čaplovič. Na konci vám to poviem. (Reakcia z pléna.) Pán Čaplovič nechodí k lekárovi, chvalabohu, teším sa s vami. To je výborné. Ale viete, čo verte tomu, ľudia chodia. Ja, čo som nechodil dvadsať rokov, tak teraz som začal. Viete, na každého to raz dôjde. (Reakcia z pléna.) No. Prosím vás, vrátim sa k tomu sofistikovanému systému, že ako to celé pretočiť. Čiže vytvoríte určité ambulancie, určité zdravotnícke zariadenia, kde keď vojdete do ambulancie, tak vás ocapí, nechcem byť blbý, ale teda, žiaľ, sú, taký smrad, že neviete, či tam máte ísť, alebo zostať. Ešte v tom zariadení už nemôžete sa ani objednať, nemôžete v zásade nič, hej? No tak áno, potom v tej zúfalosti, ktorá je, poviete, no asi bude lepšie si priplatiť a pôjdem niekde. Áno, a dostanete zákazníkov niekde úplne inde. Ja nie som principiálne, práve naopak. Ináč to poviem. Ja som principiálne tiež proti poplatkom za prednostné vyšetrenie. Ale viete, kde žijete? Toto sa volá Slovensko. A presne vám poviem, ako to bude fungovať. Vy zrušíte poplatky za prednostné vyšetrenie, ale prednostné vyšetrenie fungovať bude ďalej. Budete to volať manažovanie pacienta cez telefón. Každému poviete, však ste mohli mať telefón. Čiže presne to, čo tu už hovorili. Ráno otvorí niekto ambulanciu, bude tam vidieť tridsať ľudí a povie ty, ty, ty, ty, ty, vy idete ako prví. Všetci pozerajú, že prečo? Jaj, to je Fero, on má ten autoservis. Jaj, to je ten mäsiar. Jaj, to je, robí na úrade, na daňovom, hej? Viete, čiže áno, podľa toho zistite, že prečo zrazu vidíte, že to manažovanie ako zázračne funguje. Nebude fungovať na princípe, že dali po dvadsať euro, ale bude fungovať na princípe sociálneho statusu. Proste to bude, áno, to bude, tak to bude fungovať. Ale vám hovorím, socialisti, komunisti, boľševici, alebo čo to vlastne ste, vám sa to obráti, lebo tých ľudí dostanete do ohromnej vývrtky. Lebo teraz si povedia, keď takto povie ty, ty, ty, takže aspoň niečo dali. Nuž keď pán Galko je taký veľký šéf, že povedal, že nebude čakať, no tak dobre, aspoň nechal sto eur. Viete, že niekto si povie, ale teraz? Teraz len, je to poslanec, zavolal si, vybavil si. Nerobíte dobre. Vážení, nerobíte dobre, ale však robte. Však pre nás lepšie. Pokiaľ vy budete robiť chyby, nám to bude vyhovovať. Len spôsobí to a počkajte, ešte sa k tomu možno niekedy vrátim. Teraz nakoniec a tým skončím, nechcem zdržiavať. Nám sa podarila jedna vec, že chodili, tu sa tým ľudia živia, niekto pod kravatou, niekto sa ani nehrá. Dá si mikinu, vypajdanú, a chodí kradnúť po trolejbusoch, po gastronómii a neviem kde. My sme mali obrovský problém s vreckovými zlodejmi, ktorí chodili okrádať zákazníkov do reštaurácií. Nevedeli sme si s tým poradiť. A vyriešili sme to tak, že sme vypísali odmenu, na každý stôl sme dali, že dáme 150 eur každému odmenu, tomu, kto nám pomôže identifikovať zlodeja, ale nielenže ukáže, že to bol on, ale aj, že vykoná ten nevyhnutný úkon. To znamená, že pôjde na políciu, povie, že ho videl a začne to konanie. Viete, je to trošku obťažujúce. Musíte ísť na políciu, tam nejakú hodinu strávite. Ale za tých 150 eur by ste neverili, že koľkým ľuďom to stálo. My sme pochytali za rok, ja tú štatistiku niekde mám, kto chce, neviem koľko vreckových zlodejov. A rozkríklo sa to, že tam, choď kradnúť všade, len nechoď kradnúť tam, lebo tam sú s tým spojené problémy. A teraz skúsim povedať, že ako zistíme, či pani Vaľová v zmysle dnešného hlasovania, resp. zajtrajšieho, bude veľká socialistka a bude čakať spolu s ľuďmi z Humenného na tej ambulancii u očnej, alebo ja neviem kde. Ľudia, ktorí to prípadne pozeráte, vás vyzývam, aj prosím, aj ako chcete, robte, starajte sa, lebo vás zožerú. Ja som pripravený trom ľuďom, trom minimálne, zaplatiť po sto euro, ak mi zadokumentujú skutočnosti, ktoré budú hovoriť, že došlo jasne k zneužívaniu tohto prednostného objednávania. Len chcem vás upozorniť na jednu vec, že ak s tým budú kývať, budú s tým kývať nasledovne, že vy, keď prídete do ambulancie, tak, a pani Vaľová sa tam zrazu zjaví a hneď ide dnu, tak sestrička povie, ale pozor, pani Vaľová bola objednaná telefonicky týždeň dopredu. Takže na to, aby ste, na, lebo našou jedinou šancou, jedinou obranou je byť dôsledný. Čiže ak toto má mať význam, ten prípad potrebujem mať zadokumentovaný nasledovne: vy sa hláste telefonicky, aby sme boli krytí, vy sa hláste telefonicky, že sa chcete objednať telefonicky. Niekto vám povie, za aké obdobie vás dá, alebo vám povie, že vás nevie objednať telefonicky, alebo povie, že sa to nedá, alebo že to bude za dva mesiace. Potom sa zjaví pani Vaľová v ambulancii v Humennom a pôjde naraz. Potom budeme žiadať dokumentovať, že kedy sa ona telefonicky prihlásila. Samozrejme, lekár povie, že to nie je verejné, neviem čo. Rozprúdime o tom aspoň diskusiu a možno vyústi, keď budete chcieť byť konzistentní a skutočne takí, akí ste tu, tak áno, možno pozmeňovací návrh do úrovne pozmeňujúceho alebo návrhu zákona, že o zneužívaní prednostného toho inštitútu prednostného manažovania pacienta, bezplatného v tomto prípade. Lebo vám garantujem, že nebude čakať, nebude. Martvoň. Myslíte si, že bude čakať niekde, prosím vás? On si to vychutná, ako nečaká. To sú ľudia, ktorí si potrebujú dokázať, že nikde nečakajú. To sú proste, to je typológia. To je presne. Čiže, ale hovorím teraz, ja som si vnútorne nebol stotožnený, že to tak je, ale aspoň si človek mohol povedať, tá babka, aspoň to zaplatil ten zbohatlík. Teraz si povie, teraz z toho nikto nič nemá a iba ja idem do vývrtky. Takže, vážení občania, ak by ste náhodou chceli, tak mi dajte tri prípady takto pekne, to je dobre, to je tá občianska hliadka, to je ten občiansky tlak, ktorý vám možno jediný pomôže. Nespoliehajte sa na parlament, nespoliehajte sa na noviny, prosím vás, všetci vás majú, viete kde. Jediné, čo vám pomôže, že sa sami trošku o seba postaráte. Tak jedine, čo občiansky tlak a ja vám hovorím, prvým trom, ktorí donesú hotový prípad, to znamená zadokumentovaný, že ako sa on nevedel telefonicky objednať a ako sa nejaký poslanec zrazu tam zjavil a hneď sa tam dostal. Aspoň budeme vedieť, povieme si to potom tu aj v parlamente, že čo ste vlastne schválili. Však, pán doktor? Možno aj u vás niekto. Ja chcem vidieť Rašiho, pána Rašiho, ako sedí na ambulancii ušno-nosno-krčnej, alebo neviem akej a čaká, že kedy teda príde na rad, tam ráno od šiestej, ako tam sedí. Ja ho normálne chcem vidieť. Normálne ja si to vychutnám. Pán Baška detto niekde v Trenčíne, ako župan sedí v ambulancii. Nie? Sedí, čaká, debatuje. Ja poviem, na hrane veriť, že pán Blanár to tak robí, lebo to v reči spomenul. V reči spomenul, že on čaká. Ja možno v jeho prípade som na maličkej chuti a vôli tomu veriť. I keď veľa premáhania to odo mňa vyžaduje. Ale pána Rašiho si neviem predstaviť. Neviem. Župana pána Bašku si, ja mám fantáziu, imagináciu veľkú, neviem si predstaviť. Niektorých kolegov naozaj, nechcite to odo mňa, aby som si to vedel predstaviť. Neviem. Tak ste si ušili na seba bič, vážení. Tak budeme teda spravodliví, lebo áno, kto je spravodlivý, nemusí sa báť. Nezostane opustený a jeho deti nebudú žobrať o chlieb. Čiže ak zajtra zahlasujete o jedenástej, tak prosím vás, dávajte si kvôli tej korektnosti, kvôli tomu, aby sme si nemuseli o rok sa k tomu vrátiť alebo za polroka, že akí ste boli pokrytci, obrovskí pokrytci, tak si dávajte pozor, keď pôjdete na vyšetrenie, za ktoré si už nemusíte zaplatiť prednostné. Dávajte si veľký dobrý pozor, že ako ste sa zmanažovali s tým vaším doktorom a ako to tým ľuďom v tej ambulancii dáte na chrapúňa, hej, a na drzáka, že ako sa pred nimi predbehnete a poviete, že ja som sa zmanažoval. Pritom tam bude sedieť ix ľudí, ktorí sa tiež chceli zmanažovať a nevedeli sa zmanažovať. Bude to zaujímavé. Ďakujem.